सिड़रा गांव के शिवप्यारी अपने परिवार संपत, मैकू, गुल्ही व गीता के साथ डीएम बी चंद्रकला को प्रार्थना पत्र देते हुए बताया कि बीते 13 मई को दिन में गांव निवासी कल्लू, गुल्ली, संजय, कालीप्रसाद व बदलू ने घर पर आकर लात घूसों व डंडो से मारापीटा। जिसकी एनसीआर दर्ज की गई। लेकिन आरोपियों के खिलाफ कार्रवाई नही हुई। जिसके चलते आरोपियों ने उसके घर में ताला डालकर जानवरों को छुट्टा छोड़ दिया है। आरोप है कि आरोपियों के खिलाफ कोई कार्रवाई न होने से उनके हौसले बुलंद है और वह धमकी दे रहे है कि उन्हें गांव में घुसने नहीं दिया जाएगा। पीड़िता ने बताया कि आरोपी 2007 के मुकदमें में समझौता करने का दबाव डाल रहे है।